Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: a közoktatásról szóló 1993. évi LXXIX. törvény
Paragraph Index: 180

(2) A Kt. 8/B. §-ának (9) bekezdése helyébe a következõ rendelkezés lép: „(9) A hat és nyolc évfolyamos gimnáziumok, továbbá azok a többcélú intézmények, amelyekben az általános iskolai nevelés és oktatás mellett középiskolai vagy szakiskolai nevelés és oktatás is folyik, helyi tantervüket — az e törvény 8/A. §-ának (3) bekezdésében meghatározottak megtartásával — elkészíthetik oly módon is, hogy az általános iskola kezdõ — készség- és képességfejlesztõ — szakaszát meghosszabbítják, az általános iskolai kerettantervben meghatározott követelmények és a középiskolai, szakiskolai követelmények átadását az egyes iskolatípusok között összehangolják, az egyes tantárgyak követelményeire meghatározott idõszakot meghosszabbítják, amennyiben a nyolcadik évfolyam befejezését követõen a tanulók iskolaváltás nélküli továbbhaladása az adott intézményben biztosított. Az értelmi fogyatékos tanulókat nevelõ-oktató iskola a (3) bekezdésben meghatározott irányelvben foglaltak alapján is eltérhet a kerettantervtõl.”

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes